Document ID: /roh_data/filtered/fineweb-2-filterrobots_roh.jsonl.gz/29058

Ina da la giuvnas en ils chors baselgia è Niculina Monn. Ella ha 21 onns e chanta en il chor maschadà Sumvitg/Cumpadials. Ella haja adina chantà gugent e gia chantà en il chor d’uffants. Ella e sia amia hajan era decidì spontanamain da chantar en il chor maschadà.
Michal Hohl ha 33 onns e chanta en il chor maschadà Sevgein. I saja bel da trenar e chantar ensemen ed alura dependia quai era, tge dirigent u dirigenta ch’ins haja. Per Martin Walder è il chantar la chaschun da serrar giu l’emna e da vegnir sin auters patratgs.
Giuvnas e giuvens a la testa dad in chor
Tranter ils giuvens che s’engaschan davanttiers è il cumponist ed organist Flurin Monn. El ha 19 onns ed ha cumponì ina messa sco lavur da matura. Sia passiun è sunar l’orgla.
Andrea Schmed dirigia il chor maschadà Surrein. Ella di ch’ella saja la giuvna en il chor cun 36 onns. I saja grev da recaltgar glieud en in chor, surtut en in vitg pitschen. Ed alura manegia ella, ch’il tema baselgia na dia uschè bler a tscherts e quels tschertgian plitost in chor profan.
RR actualitad 11:00